### POMOĆNIK/POMOĆNICA U NASTAVI

#### **Radno mjesto**

Mjesto rada:

 JARMINA, VUKOVARSKO-SRIJEMSKA ŽUPANIJA

Broj traženih radnika:

 1

Vrsta zaposlenja:

 Na određeno; novootvoreni poslovi

Radno vrijeme:

 20 sati tjedno

Način rada:

 2 smjene

Smještaj:

 Nema smještaja

Naknada za prijevoz:

 Djelomično

Natječaj vrijedi od:

 19.8.2021.

Natječaj vrijedi do:

 27.8.2021.

#### **Posloprimac**

Razina obrazovanja:

 Srednja škola 4 godine

Radno iskustvo:

 Nije važno

Ostale informacije:

KLASA: 112-03/21-01/16

URBROJ: 2188-38-01-21-1

Jarmina, 18. kolovoza 2021. godine

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17.,68/18.98/19 i 64/20) i sukladno uvjetima projekta „Obrazovanje bez teškoća : implementacija usluge pomoćnika u nastavi/ stručnih komunikacijskih posrednika djeci s teškoćama u razvoju UP.03.2.1.06.0009 koji se provodi u okviru Poziva „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV.“ UP.03.2.1.06 u okviru Europskog socijalnog fonda i Operativnog programa Učinkoviti ljudski potencijali 2014. – 2020. objavljuje

**JAVNI POZIV**

**za prijavu kandidata za izvršavanje poslova pomoćnika u nastavi u**

**Osnovnoj školi „Matija Gubec“ Jarmina**

**Broj pomoćnika u nastavi: 1**

**Mjesto rada**: *Osnovna škola „Matija Gubec“ Jarmina*

**Radno vrijeme:** određeno nepuno radno vrijeme - 20 sati tjedno

**Prijevoz na rad:** djelomično

**Vrsta ugovora:** Ugovor o radu na određeno vrijeme (20 sati), a najduže do kraja nastavne godine 2021/2022

**I. UVJETI**

– završeno najmanje četverogodišnje srednjoškolsko obrazovanje,

– da ne postoje zapreke za zasnivanje radnog odnosa sukladno članku 106. Zakona o odgoju i obrazovanju u osnovnoj i srednjoj školi,

- punoljetnost,

- hrvatsko državljanstvo,

- zdravstvena sposobnost za obavljanje poslova radnog mjesta na koje se osoba prima.

 Na natječaj se pod jednakim uvjetima mogu javiti kandidati oba spola.

**II. OPIS POSLOVA POMOĆNIKA U NASTAVI**

 Poslovi pomoćnika u nastavi su potpora u komunikaciji i socijalnoj uključenosti, kretanju, pri uzimanju hrane, obavljanju higijenskih potreba, obavljanju školskih aktivnosti i zadataka, suradnja s učiteljima/nastavnicima te vršnjacima učenika u razredu te poslovi specifični za funkcioniranje pojedinih učenika ili skupine učenika.

 Pomoćnik u nastavi može pružati potporu jednom ili dvoje učenika u istome razrednom odjelu ili različitim razrednim odjelima ili kao pomoćnik u nastavi skupini učenika istoga razrednog odjela/odgojno-obrazovne skupine uzimajući u obzir individualne potrebe svakog učenika.

**IV. DODATNA ZNANJA I VJEŠTINE**

 Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**V. UGOVORNI UVJETI**

 S odabranim pomoćnikom u nastavi, po dobivanju suglasnosti Ministarstva, škole će sklopiti ugovor o radu na određeno vrijeme za vrijeme trajanja nastavne godine, kojim će se definirati međusobna prava i obveze. Radno vrijeme bit će određeno sukladno individualnim potrebama učenika s teškoćama u razvoju kojima će pomoćnik u nastavi pružati asistenciju za vrijeme nastave i izvan- učioničkih aktivnosti.

**VI. POSTUPAK PRIJAVE**

 Kandidati koji se prijavljuju za radno mjesto pomoćnika u nastavi dužni su priložiti sljedeće dokumente:

* zamolba (obvezno navesti datum i mjesto rođenja, adresu stanovanja te kontakt telefonski broj i e-mail),
* životopis (ukoliko je primjenjivo: navesti podatke o iskustvu u radu s djecom s teškoćama (naziv institucije / udruge / tvrtke, te trajanje),
* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ispis staža)
* dokaz o državljanstvu (obostrana preslika osobne iskaznice),
* uvjerenje o nekažnjavanju ne starije od 3 mjeseca,
* potvrdu ili certifikat o završenom programu edukacije za poslove pomoćnika u minimalnom trajanju od 20 sati ukoliko kandidat ima završen program edukacije (preslika - ukoliko kandidat ima završen navedeni program edukacije)

  **Natjecati se mogu i kandidati koji nemaju završen program edukacije za poslove pomoćnika u minimalnom trajanju od 20 sati, uz uvjet da isti završe prije početka rada. Organizacija i troškovi edukacije biti će pokriveni**

 Kandidat koji ostvaruje pravo prednosti pri zapošljavanju, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Uz prijavu na natječaj dužan je priložiti svu dokumentaciju koja omogućuje ostvarivanje navedenog prava (rješenje, uvjerenje, potvrdu i sl.).

 Kandidati koji ostvaruju pravo prednosti pri zapošljavanju prema odredbama čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21), dužni su pored dokaza o ispunjavanju traženih uvjeta priložiti i sve potrebne dokaze. Dodatne informacije o dokazima koji su potrebni u svrhu ostvarivanja prednosti pri zapošljavanju, dostupne su na poveznici Ministarstva hrvatskih branitelja:

[Ministarstvo hrvatskih branitelja Republike Hrvatske - Zapošljavanje u državnoj službi (gov.hr)](https://branitelji.gov.hr/zaposljavanje-843/843),

[Popis dokaza za ostvarivanje prava prednosti pri zapošljavanju.pdf (gov.hr)](https://branitelji.gov.hr/UserDocsImages/MHB%20MEDVED/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

 Kandidat koji se poziva na pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom ( „Narodne novine“, br. 157/13., 152/14., 39/18. i 32/20.) pored dokaza o ispunjenju traženih uvjeta iz natječaja dužan je uz prijavu priložiti i dokaz o utvrđenom statusu osobe s invaliditetom.

**VII. ODABIR KANDIDATA**

Kandidati/kinje koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja dužni su pristupiti usmenom razgovoru/procjeni prema odredbama Pravilnika o načinu i postupku zapošljavanja u OŠ „Matija Gubec“.

 Poveznica: <http://os-mgubec-jarmina.skole.hr/upload/os-mgubec-jarmina/images/static3/1271/attachment/Pravilnik_o_nacinu_i_postupku_zaposljavanjau_OS_Matija_Gubec_Jarmina.doc>

Nepravodobne i nepotpune prijave neće se razmatrati.

 Ako kandidat ne pristupi procjeni odnosno intervjuu smatra se da je odustao od prijave na natječaj.

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Prijave na natječaj dostavljaju se neposredno ili poštom na adresu:

**Osnovna škola „Matija Gubec“, J.J.Strossmayera 1b, 32280 JARMINA, s naznakom. „Prijava za obavljanje poslova PUN“.**

**Rok za podnošenje prijava je osam (8) dana od dana objave natječaja (19.8.2021. - 27.8.2021. godine).**

Natječajna dokumentacija se neće vraćati kandidatima.

Urednom prijavom smatra se prijava koja sadrži sve podatke i priloge navedene u natječaju.

Nepotpune i/ili nepravovremene prijave neće se razmatrati.

Prilikom zapošljavanja oba spola su u ravnopravnom položaju.

O rezultatima natječaja kandidat/kinja će biti obaviješteni u roku od osam dana od dana sklapanja ugovora o radu s odabranim kandidatom/kinjom putem mrežne stranice škole <http://os-mgubec-jarmina.skole.hr>

U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 19. Pravilnika.

 RAVNATELJICA

 Jasna Varga

#### **Poslodavac**

Poslodavac:

 OSNOVNA ŠKOLA 'MATIJA GUBEC'

Kontakt:

 pisana zamolba: 32280 JARMINA, J.J. STROSSMAYERA 1 b